L’executiu atorga 46 ajuts a joves per a emancipar-se durant el 2021 – Ràdio Valira\noients aquí avui: 788\nEl Govern ha donat 46 ajuts a joves per a independitzar-se i llogar el seu primer habitatge. Aquesta subvenció forma part del Programa d’impuls a l’emancipació, el qual es va engegar el passat 3 de desembre del 2020.\nLa ministra d’Afers Socials, Joventut i Igualtat, Judith Pallarés, ha explicat que fins al moment han rebut 91 demandes de sol·licitud de l’ajut i que prop de la meitat han estat desestimades.\nEn total, s’han atorgat 92.312,52 euros per aquest ajut, dels quals més de 83.000 corresponen a la subvenció per a l’emancipació i 9.240 són en concepte de subvenció per al transport públic. En aquest cas, s’han rebut 20 sol·licituds en total. La ministra ha manifestat que 24 dels beneficiaris són dones, pels 22 homes que hi ha hagut. A més, també ha detallat que 25 persones s’han emancipat soles i 21 ho han fet acompanyades. Per edats, “la mitjana s’ha centrat entre edats de 26 a 28 anys”, ha comentat, afegint que un 31% dels joves que han rebut l’ajut s’han emancipat a Andorra la Vella. Quant a la resta, el 17% ho han fet a la Massana, el 15% a Escaldes-Engordany, el 9% a Ordino, i el 4% ho han fet tant a Sant Julià de Lòria com a Canillo.\nCal recordar, que els objectius del programa és acompanyar als joves en el seu procés d’emancipació mitjançant un ajut econòmic directe destinat a cobrir les despeses del dipòsit del contracte d’arrendament, així com el primer més del lloguer. Concretament, l’ajut està destinat a joves d’entre 22 i 30 anys que acreditin uns ingressos superiors al salari mínim interprofessional i inferiors a 24.000 euros bruts anuals. A més, entre els requisits, la persona sol·licitant no pot superar un llindar patrimonial que sigui dotze vegades el llindar econòmic de cohesió social en còmput anual, i ha d’acreditar, com a mínim, cinc anys de residència legal, efectiva i permanent al Principat de forma ininterrompuda.\nPallarés també ha manifestat que per enguany s’havien pressupostat 200.000 per a aquest programa, i ha recordat que la convocatòria encara és oberta fins a final d’any o fins a exhaurir el pressupost. “L’any vinent pressupostarem 150.000 euros” ha indicat. La ministra també ha comentat que el context de la Covid-19 no ha ajudat a molts joves a poder-se emancipar i a rebre l’ajut, ja que un dels requisits és tenir feina estable. De cara l’any vinent “esperem que hi hagi més demandes”, ha declarat, tot i que ha afegit que la valoració que fan d’aquest primer any del programa és positiva. També ha confessat que en ser el primer any, van fer el càlcul pressupostari una mica per sobre. En aquest sentit, ha indicat que molts joves també poden rebre l’ajut a l’habitatge i ha especificat que en la convocatòria del 2021, un 7% de les 1.300 ajudes que s’han donat, eren per a joves.\nD’altra banda, la titular d’Afers Socials, Joventut i Igualtat, ha explicat que de mitjana s’han atorgat 1.800 euros per ajuda, i ha recordat que per exemple, l’import màxim que se subvenciona en una persona que s’independitza sola és de 657 euros i el de dues persones és de 688 euros.\nFinalment, durant la presentació de les dades, Pallarés ha explicat que es dona als joves una guia de consells i recomanacions que consta de quatre fitxes informatives, i ha remarcat que l’ajut només es dona als joves que s’emancipen per primera vegada. Tota la informació es pot trobar a les pàgines web d’afers socials i joventut, al ministeri i l’oficina de l’habitatge.\nRos reitera que Espanya no reclama un subsidi d’atur en el marc de l’acord amb la UE


III Fira Fruits de la Terra\nDies 4 i 5 de juliol\nLa III Fira “Fruits de la Terra”, la fira de producte local, cuina i clotxa de les Terres de Mestral, organitzada per la mancomunitat que aplega els municipis de Vandellòs i l’Hospitalet de l’Infant, Tivissa i Pratdip (MIDIT), tindrà lloc els dies 4 i 5 de juliol, de les 19 a les 00h, a la Plaça Catalunya de l’Hospitalet.\nAquesta mostra comptarà amb una vintena de parades on es podrà tastar vi del territori, tapes elaborades per restauradors locals que, com a novetat, promocionaran la clotxa com a icona gastronòmica del territori, així com també, diversos productes locals de les cooperatives (oli, avellanes...) a preus populars. D’aquesta manera, es pretén donar a conèixer els productes locals tant a la gent del propi municipi com als visitants i promoure el turisme cap tots els indrets del territori de la MIDIT.\nEl divendres 4 de juliol, a les 19h, a la inauguració de la Fira, s’hi presentarà el llibre “La cuina de les Terres de Mestral”, un receptari tradicional i de variacions de clotxa elaborat per la MIDIT i la Fundació Alícia amb pròleg de Josep Sucarrats i una proposta de maridatge amb vins del territori de la mà de Ferran Centelles (que va ser sommelier a ‘El Bulli’ i ha estat guardonat enguany amb el Premi Nacional de Gastronomia), fet amb la col·laboració dels cellers i restaurants de la zona. A més, a les 20 i a les 22.30h hi actuarà la Small River Brass Band.\nI el dissabte 5 de juliol, a banda de la fira, també s’hi podrà gaudir de l’actuació de La Banda Forània, a les 20.30h. En acabar la fira, així mateix, es farà un sorteig de diversos productes que conviden a descobrir el territori MIDIT (estades a hotels i càmpings, àpats a restaurants, excursions...), gentilesa de Peudagògic, Cal Barceló, Càmping-Alberg Tivissa i Restaurant Vistamar.\nDel 16 d'abril al 3 de maig\nFestival Lletra Viva\nDel 23 al 25 d'abril\nCicle Circ Llunar\nDe l'11 d'abril al 5 de desembre\nExposició 'Veu la música, sent el color'\nDel 27 de març al 20 de juny\nCicle de xerrades 'Descobrim…'\nDies 14 i 28 d'abril\nDiumenge 18 d'abril, 19h\nVideocreació 'Seguint els passos de Medusa'\nDel 5 de març a l'1 de juny


Experiencia i visió – Assessoria\nPer la majoria d’empreses i professionals, relacionar-se amb l’Administració i comprendre la multitud d’obligacions legals que ens rodegen pot arribar a significar un autèntic problema.\nVolem que t’oblidis d’aquesta càrrega.\nEl nostre objectiu principal és que dediquis el màxim temps possible a la gestió del teu negoci. Centrar-te en allò que millor saps fer.\nLa nostra experiència ens permet trobar una sol•lució ràpida i eficaç a la majoria de situacions amb les que s’enfronten les empreses i els professionals en el seu dia a dia. Amb nosaltres, estalviaras temps i tindras la certesa de que el teu negoci compleix a la perfecció amb la totalitat d’obligacions imposades per l’Administració. A més, el fet d’estar permanentment actualitzats, ens permet aprofitar millor qualsevol novetat legislativa, convertint aquest coneixement en un avantatge competitiu per la teva empresa.\nEmpatia Transparència Compromís\nEns posem a la teva pell i et traslladem tota la informació que necessites conèixer per analitzar l’evolució de la teva empresa, d’una manera fàcil i comprensible. Parlem el teu idioma.\nEn tot moment podras estar al corrent de la evolució del teu negoci, dels impostos que pagues i de perquè els pagues. Ens agrada fer entendre la nostra feina.\nTu i el teu negoci sou el més important. En el nostre despatx no hi ha clients grans ni petits, i la nostra entrega i compromís és el mateix per a tots ells. Persones i empreses que mereixen, cada una d’elles, el major dels nostres esforços.


J6 DH || CRÒNICA: U.E. SANTBOIANA 27 - 14 HERNANI R.C.\nSegona victòria a casa dels nostres jugadors en un partit molt complicat i en el que el fang ha dificultat un joc fluït sobre el terreny de joc.\nEl partit d’avui ha tingut lloc en una jornada grisa, freda i plujosa. Pel que fa al camp, el fet que terreny de joc hagi estat molt enfangat ha provocat dificultats en el bon control de l’oval en ambdós conjunts. En aquest sentit, potser l’equip basc ha tingut un petit avantatge pel seu costum a disputar partits amb aquesta climatologia.\nL’inici ha estat molt igualat, amb una successió d’errors d’una banda i altra, però amb més control de la pilota i ocupació del terreny per part de la Santboiana, que ha jugat pràcticament tot el temps en camp contrari.\nEl marcador no s’ha mogut fins al minut 18, quan el xutador Alberto Millán ha transformat un cop de càstig centrat i pròxim a pals.\nL’Hernani, mentrestant, ha defensat al límit cometent així molts cops de càstig que han acabat produint dues expulsions temporals i una limitació d’efectius en el conjunt basc.\nAprofitant la superioritat numèrica, en un bon atac amb la davantera Santboiana, Afa ha assajat i Alberto Millán ha transformat al minut 33. Poc després, en una pilota recuperada sobre la línia de 40, el pilar Quim Delgà ha executat una bona finta de passada i ha marxat amb sorprenent velocitat per anotar sota pals. Alberto Millán ha transformat posteriorment i d’aquesta manera s’ha arribat al descans. 17 a 0 al marcador favorable als de Sant Boi.\nA la represa, el primer tram de la segona meitat ha semblat calcat al de la primera però amb protagonisme invers. En aquest cas, dues expulsions per la U.E. Santboiana, que ha jugat amb 13 jugadors els primers minuts, han suposat bons i intensos atacs de l’Hernani el qual ha pogut realitzar dos assajos transformats.\nLa U.E. Santboiana, però, ha respost quan ha pogut tornar a comptar amb tots els seus efectius: cop de càstig transformat per Alberto Millán i un assaig per la banda culminat per Javi Orbaneja i transformat per Marco Mason des de la cantonada.\nAquests punts definitius han arribat després que en els últims minuts Afa Tauli s'hagi posat l'equip a l’esquena amb dos atacs potents, enèrgics i de qualitat. En l’últim tram del matx, la U.E. Santboiana ha atacat amb insistència per aconseguir un bonus ofensiu que finalment no ha pogut arribar.\nVictòria santboiana amb un joc irregular, habitual ja en les últimes jornades. Toca seguir treballant per millorar.\nText: Josep Lluís Sirvent / Fotografies: Jordi Elias


Il Casale: #ParisAttacks\n“Estic embarassada” cridava una dona penjada des de la barana de la finestra de la sala Bataclan. La seva alerta va aconseguir ser escoltada i va poder salvar la seva vida i la del seu fill. Hores després, aquesta dona, que ha preferit mantenir-se en l’anonimat, va localitzar al seu salvador a través de Twitter.\nAquesta història, positiva entre un mar de terribles assassinats, forma part del timeline de les xarxes socials i adopta un paper essencial per a poder explicar quin és el paper que han jugat les xarxes socials en els atemptats de París.\nTwitter i Facebook han esdevingut claus, pràcticament més importants que la pròpia administració o els cossos de seguretat. Com? En primer lloc perquè han esdevingut eines indispensables en la recerca de les persones. El Safety Check activat per Facebook permetia als supervivents notificar als seus contactes que es trobaven bé o, a l’inversa, recercar a amics que poguessin estar a la zona afectada.\nA Twitter amb l’etiqueta #rechercheParis també es va poder fer front a recerca dels amics que podrien trobar-se en els epicentres dels atemptats. Però, durant la nit de divendres passat, l’eina social de Twitter també va servir per donar recolzament als parisencs que buscaven aixopluc a dins de la ciutat. Així, etiquetes com #PorteOuverte #PortesOuvertes #Opendoor #OffeneTüren van ser les utilitzades pels usuaris que obrien els seus habitatges i també pels qui, fruit de l’excepcionalitat de la situació, buscaven un recer. WhatsApp també va servir per facilitar d’una manera ràpida les comunicacions entre els parisencs. Mentre que el perfil @parisvictimes explica, dia a dia, les històries de les persones que hi han perdut la vida.\nLes xarxes, una vegada més, han evidenciat que són una eina extraordinària per estar al dia i copsar, minut a minut, el què passa; han captat el bateg i l'angoixa ciutadana, traslladant-la fins a milers de quilometres del lloc dels fets. Una constatació més de les paraules del doctor Manuel Castells: "Internet es ya y será aún más el medio de comunicación y de relación esencial sobre el que se basa una nueva forma de sociedad que ya vivimos, que es lo que yo llamo la sociedad red".\nPublicat per Gemma Casalé a 22:17\nEls grans diuen....\n"Sentim i experimentem que som eterns"\n"L'admiració és el fonament de tota filosofia"\n"Un uomo che legge ne vale due"\n"La vida no es mesura pels moments que respirem, sinó pels que ens deixen sense respiració "\n"Libri per la mente, vini per lo spirito"\n"Escric per definir-me"\nPer què Il Casale?\nCada cop que arribo a la Toscana retorno a casa.\nNo sé què em dóna aquesta terra que em fa sentir bé. M'agraden els tons multicolors de les seves terres, el patrimoni que amaguen les esglésies, les cases, o els monestirs. Però també m'apassiona l'art que s'hi va crear i la història que s'hi va escriure.\nProbablement per això somio amb Il Casale, un petit paradís que dóna recer a les ànimes cansades. Benvenuti...\nSóc periodista, llicenciada en Humanitats. M'apassiona el patrimoni, la història, la restauració... el turisme. Però el que em té el cor robat és llegir, córrer, viatjar, compartir, sentir... viure i beure bons vins amb bona companyia.


Intervenció violenta al Raval\nla Policia Nacional investiga si els Mossos d'Esquadra van exigir a alguns dels veïns del carrer de l'Aurora que eliminessin qualsevol gravació audiovisual de la violenta detenció de Juan Andrés Benítez, l'empresari mort després de ser reduït per uns mossos al carrer. El testimoni d'aquestes persones sembla que serà decisiu per corroborar o refutar la versió d'un dels testimonis que ja han declarat sobre el cas i que va revelar la presumpta actuació irregular d'alguns agents entre el veïnat d'aquest carrer del Raval la mateixa nit en què es van produir els fets.\nSegons l'esmentat testimoni, una veïna li va explicar que la mateixa nit dels fets, poc després de l'incident, uns mossos es van personar al seu domicili per exigir-li que es desfés de totes les fotografies i vídeos que guardessin relació amb la intervenció policial. I li va assegurar que altres veïns de vivendes pròximes i que van poder presenciar l'arrest van rebre així mateix la inquietant visita a casa seva.\nRASTREIG VISUAL / En cas que es confirmés aquest punt, podria tenir una relació directa amb una de les escenes reflectides en un dels vídeos divulgats per la pàgina web d'EL PERIÓDICO, en el qual s'aprecia com un dels mossos que participen en les maniobres d'immobilització de l'arrestat alça el cap i sembla fer una inspecció visual de tot el que estava passant als balcons i les finestres del veïnat.\nImatges que la Policia Nacional va analitzar fotograma per fotograma dels set arxius de vídeo que van aportar els testimonis de la brutal pallissa al barri del Raval. En el cas de localitzar veïns que secundessin aquesta versió també seria possible ampliar el material audiovisual amb què acabar d'aclarir els fets objecte de la investigació.\nUn dels aspectes pendents d'aclarir és la utilització de porres per part dels mossos més enllà de les maniobres de dispersió de la multitud que es va amuntegar al voltant de l'actuació policial. Alguns testimonis parlen d'haver vist fins a dues porres durant l'arrest, segons apunten fonts de la investigació.\nMÉS INDAGACIONS / La Policia Nacional, que va confirmar que la víctima no tenia antecedents judicials, ha presentat ara a la jutge encarregada del cas la primera part de l'atestat sobre les circumstàncies de la polèmica mort del 6 d'octubre passat. Les proves es complementen amb l'autòpsia practicada a la víctima i a la qual s'afegiran les conclusions de noves indagacions.\nBenítez, de 50 anys, va morir després de ser reduït pels Mossos a causa de «múltiples traumatismes sobre la regió craneofacial», segons va revelar l'informe forense. La víctima tenia trencats un pòmul, el nas, una cella i una dent, a més de presentar diversos impactes al cap, els braços, les cames i la zona lumbar, i una fractura del metacarpià de la mà dreta.


Informatiu Balear - 06/02/18 - RTVE.es\nInformatiu Balear - 06/02/18\nEl català es mantindrà com a requisit entre els sanitaris balears però podran presentar-se a les oposicions sense acreditar coneixements de la llengua.\nLa Universitat de les Illes Balears i l'Ib-Salut han patentat un complement alimentari beneficiós per a diabètics.\nEl PP diu que a Espanya no hi ha presos polítics i que la prova és que la consellera de Cultura Fanny Tur és en llibertat.\nEl Govern media amb Bankia per evitar el tancament de sucursals i l'acomiadament de 400 treballadors.\nMallorca vol tenir una marca de moda com ja té, des de fa anys, Eivissa.\nUn home de 57 anys ferit i 15 persones desallotjades a causa d'un incendi que s'ha produit a S'Arenal de Llucmajor.\nL'Atlètic Balears ha presentat avui Mánix Mandiola com a nou entrenador, després de la destitució d'Horacio Melgarejo.\nCel ennigulat amb pluges que poden ser fortes sobretot a les Pitiüses. La cota de neu se situarà als 800 metres.\nver más sobre "Informatiu Balear - 06/02/18" ver menos sobre "Informatiu Balear - 06/02/18"\n> Informatiu Balear - 06/02/18


Espai en Blanch - Qui som i Que fem - Idees en acció\nIDEES EN ACCIÓ\nDIÀLEG i REFLEXIÓ\nESPAI EN BLANCH vol ser un lloc per gaudir del plaer de pensar, de parlar i d’escoltar, de compartir, d’imaginar, de crear... d’aprendre.\nUn projecte cultural i formatiu que vol acollir\nel talent i la creativitat de totes les persones\namb ganes d’aportar coses a la societat.\nOferim, a tothom qui vulgui engegar el seu\nprojecte cultural o educatiu, un entorn que\nli faci de cuina de projectes,de catalitzador\nd’emocions i constructor de somnis,\nsempre des d'una mirada transversal\nNo volem desaprofitar les oportunitats\nque ens ofereix la intel·ligència\nhumana, vingui d’on vingui.\nCompartir coneixement i consolidar-lo amb la reflexió són la base de qualsevol procés intel·lectual. ESPAI EN BLANCH oferirà en la seva oferta d’activitats molt moments per fer, precisament, aixó: dialogar per compartir i pensar per anar avançant.\nConeixerem persones destacades del món social i cultural del nostre país, però sobretot tindrem l’oportunitat d’escoltar gent anònima que té moltes coses a dir i a compartir amb nosaltres.\nVolem que l'oci sigui un motor per als creadors i, alhora, l'objectiu de cadascun dels projectes que surtin d'aquest espai. No entenem la cultura ni l'educació sense aquest component emocional.\nEls projectes necessiten ser compartits i l'oci serà la manera de fer arribar els treballs creatius que sorgeixin de l'ESPAI EN BLANCH.\nPoesia, teatre, narració audiovisual, periodisme, musica, art... manifestacions culturals que mereixen ser divulgades per al gaudiment de qualsevol qui ho desitgi.\nAprenem al llarg de tota la nostra vida. No hi ha edats per a la formació. Cal recordar-ho perquè de vegades ho oblidem. Per això és important experimentar el plaer d'aprendre. Per donar continuïtat al nostre procés individual de formació.\nProposem activitats per a totes les edats i a mida dels interessos i les necessitats de cada moment de la nostra vida. Tallers pràctics, activitats compartides, sensacions puntuals... tot té cabuda en l'oferta formativa d'ESPAI EN BLANCH.\nTens idees? Doncs passa a l'acció i converteix-les en projectes!\nNo ens conformem amb passejar pel món de les idees. Per això hem creat ESPAI EN BLANCH. Per materialitzar desitjos, intuïcions, somnis. Si vols experimentar amb alguna proposta cultural o educativa que et volti pel cap, aquest és el teu espai!. Ben segur que ens entendrem.


El #metoo arriba a una Eurocambra esquitxada per denúncies d'assetjament sexual\nDiverses eurodiputades demanen que s'investiguin les acusacions al Parlament Europeu, després que "The Sunday Times" n'ha revelat més d'una dotzena de casos\nRedacció 25/10/2017 - 18.21 Actualitzat 27/10/2017 - 00.41\nL'eurodiputada de Podem Lola Sánchez, durant el debat sobre l'assetjament sexual, amb un cartell del "me too" (Reuters)\nEn ple ressò de la campanya #metoo, els diversos grups polítics del Parlament Europeu han mostrat el rebuig a l'assetjament sexual a la mateixa Eurocambra. La institució europea s'ha compromès a fer més per investigar i evitar els casos que, segons han afirmat diverses eurodiputades, són "un secret de domini públic".\nEl cap de setmana, el diari "The Sunday Times" va revelar que més d'una dotzena de dones han acusat europarlamentaris d'assetjament i tocaments. En el debat a l'Eurocambra, amb la sala força buida, s'han vist cartells amb el "me too" ("jo també") i moltes dones han remarcat que molts casos no es denuncien, com ha explicat l'eurodiputada polonesa Agnieszka Kozlowska-Rajewicz:\n"La majoria de casos descrits als mitjans mai no s'han notificat pels canals oficials per vergonya o per por de perdre la feina."\nKozlowska-Rajewicz és la ponent de la resolució que l'Eurocambra votarà aquest dijous, "Combatre l'assetjament sexual i l'abús a la Unió Europea".\nEn el debat només han parlat cinc homes, un dels quals és l'eurodiputat d'ICV Ernest Urtasun, que ha lamentat aquest fet i ha afirmat que el problema "també és responsabilitat nostra".\nLa Comissió Europa té un codi ètic de conducta, un telèfon d'ajuda i promou campanyes de sensibilització. Les dones que han intervingut en el debat, però, han destacat que cal passar "de les paraules als fets", perquè el comitè intern de l'Eurocambra només ha rebut deu denúncies des del 2014.\nNotícia relacionada: El #metoo contra l'assetjament sexual suma 1,7 milions de tuits en 85 països


Estructura del Castell i edifici de recepció. | Ayuntamiento de Onda\nEstàs a Inici » Patrimoni » Castell » Estructura del Castell i edifici de recepció.\nLa ciutat-fortalesa comprenia dos espais, per un costat la medina murallada o ciutat civil, amb una primera línia de muralla i el castell o ciutat políticomilitar.\nEn el Castell, per la seua banda, es diferencien dos recintes: el primer seria l’albacar o plaça, segona línia de muralla, al seu torn dividit en dos zones: l’albacar o plaça interior en la part superior i l’exterior en la part immediatament inferior. El segon recinte que es troba en l’interior de la fortalesa és l’alcassaba, lloc de residència de l’oficial del sultà o alcaid, ubicada en la part més elevada del Castell, formant la tercera i última línia de muralla .\nL’edifici que es troba a l’entrada del Castell és la recepció o zona d’acollida al visitant. Va ser alçat pels frares carmelites a principis del segle XX i va funcionar com a colònia escolar entre els anys 1920 i 1950 que únicament van ser interromputs durant la guerra civil espanyola.\nPer a la construcció de l’edifici, els frares van aprofitar l’estructura encara existent de l’aljub principal del Castell àrab, que subministrava d’aigua a tots aquells que vivien en l’interior de la fortalesa.


Col·legi Cultural | Badalona - Cicles Formatius · Visites personalitzades\nCurs 2022 – 2023\nOferta inicial de places Ed. Infantil\nOferta inicial de places CFGM\nOferta inicial de places Batxillerat\nBarem Ed. Infantil, Primària i ESO\nNOU! CFGM – Llistat de sol·licituds d’admesos i exclosos definitiva\nCicles Formatius visitesOriol Casanova2022-02-15T11:04:30+00:00\nEls nostres Cicles Formatius i Formació Professional\nEls Cicles Formatius són estudis de Formació Professional que capaciten als nostres alumnes per encaminar-se al món laboral.\nDurant un procés de dos anys de Formació Professional ens marquem com a objectiu garantir a l’alumnat la formació i coneixements necessaris per incorporar-se al mercat laboral i/o accedir a estudis superiors. A més a més, el mètode de formació que empleem es basa amb el model learning by challenge, un model en el que combinem teoria i pràctiques.\nTots els nostres Cicles Formatius són concertats!\nEl Col·legi Cultural ofereix els següents Cicles Formatius de Grau Mitjà:\nEl Col·legi Cultural ofereix els següents Cicles Formatius de Grau Superior:\nCFGS d'Administració de Sistemes Informàtics i Xarxes amb perfil professional en Ciberseguretat (ICA1))\nCFGS d'Administració i Finances (AGB0)\nCertificacions disponibles pels alumnes:\nA més a més, els alumnes tenen l’opció de certificar-se a través de centres oficials com ara CISCO, Microsoft Office Specialist (MOS) o nivells B1, B2 d’anglès.\nCertificacions de nivell B1 i B2 d'Anglès\nEls Cicles Formatius en xifres\nPer una altra banda, a l’equip docent de Cicles Formatius tenim una llarga experiència formant alumnes que volen estudiar un Cicle Formatiu de Grau Mitjà i/o un Cicle Formatiu de Grau Superior. El nostre objectiu és donar-los les eines perquè puguin continuar amb els seus propòsits, siguin accedir a la Universitat per continuar els seus estudis o bé trobar una feina que estigui enfocada als seus gustos.\nEl 67% d’alumnes de CFGS s’incorporen al món laboral un cop acaben el Cicle Formatiu de Grau Superior.*\nD’aquest 67%, un 32% compagina estudis i feina.\nEl més del 65% d’alumnes de CFGS continuen els seus estudis amb un altre CFGS de la mateixa família o bé a la Universitat.*\nD’aquest 65%, un 32% compagina estudis amb feina.\nMés del 85% d’alumnes de CFGM continuen estudiant un CFGS dins de la mateixa família de Cicles.\nEl 95% d’alumnes que acaben un CFGS i volen accedir a la Universitat ho fan.\nEl 92% dels alumnes que estudien un CFGM i CFGS opten per aprofitar les certificacions de Cisco, Microsoft Office Specialist (MOS) i nivells B1 i B2 d’Anglès que ofereix el Col·legi.\n*En les nostres estadístiques estem per sobre de la mitjana de formació professional del Departament d’Educació.\nProcés de preinscripció a Cicles Formatius\nSi estàs interessat en el procés de preinscripció als Cicles Formatius has de saber que és molt senzill però molt important pels nostres alumnes. Per aquesta raó us podem acompanyar de manera gratuïta durant el procés de preinscripció si ho necessiteu. Només heu de saber que les dates de preinscripció són:\nPels Cicles Formatius de Grau Mitjà són del 20 al 26 d’abril, ambdós inclosos.\nPels Cicles Formatius de Grau Superior són del 25 al 31 de maig, ambdós inclosos.\nFinalment, si necessites més informació pots omplir el formulari de contacte o bé escriure’ns a ciclesformatius@culturalbadalona.com. També ens pots trucar al 93 389 58 06 o bé al 689 535 477.\nVols concertar una visita? Escriu-nos!\nTelèfon * 0 / 9\nSobre quin Cicle Formatiu estàs interessat? *\nCFGM de Sistemes Microinformàtics i Xarxes CFGS Administració de Sistemes Informàtics en Xarxa amb perfil en Ciberseguretat CFGS Administració i Finances\nSí, estic d'acord amb la política de privacitat.\nsi vols concertar una entrevista personalitzada o vols informació sobre Cicles Formatius o Batxillerat, escriu-nos! Estarem encantats d'atendre la teva consulta!


Nombrós públic ha gaudit aquest cap de setmana de la programació que la Regidoria de Cultura de Finestrat ha elaborat amb el títol “Sensacions d’Estiu”. Dissabte passat l’esdeveniment cultural va tenir lloc en el Auditori del Castell on el Nou Grup de Gorga va portar a escena el sainet en valencià “Un mans contra tres feres”. I ahir l’agenda cultural es va traslladar a la Cala on, arran de mar i en la plaça recentment recuperada de l’antic edifici Àmfora, els més xicotets van gaudir amb la representació teatral del conte clàssic “Els 3 cerditos”.\nEn paraules de la regidora de Cultura, María Llorca, “estem molt agraïts al públic de Finestrat i comarca, així com als turistes que estiuegen en la localitat, perquè estem tenint una afluència molt significativa de públic a totes les actuacions. De moment, hem oferit música i teatre per a majors i xicotets. I els Sensacions d’Estiu continuaran amb més esdeveniments per a tots els públics fins al pròxim 15 d’agost”.\nPer a aquest cap de setmana la programació de “Sensacions d’Estiu” inclou un dels actes amb més encant de l’estiu com és “Jazz a l’Ermita”. “Es tracta d’un concert molt entranyable, a l’entorn del Castell, a les portes de l’Ermita del Sant Crist del Remei. Serà aquest dissabte, dia 28, i en aquesta ocasió comptarem amb l’actuació del grup “Even 8ths” a partir de les 22:30 hores. I el diumenge 29, en la Plaça del Poble, actuarà la Rondalla Cordes i Veus Font del Vaig moldre de Finestrat amb el concert titulat “Va per Mèxic”, va concloure l’edil de Cultura.\nTota la programació, tant de juliol com d’agost, es pot consultar en la pàgina web municipal (http://www.ayto-finestrat.es/agenda/) i en les xarxes socials institucionals.\nPreviousÉxito de público en el sainete “en valencià” y el teatro infantil que se celebró el domingo en la Cala de Finestrat\nNextEl Ayuntamiento invertirá cerca de 10.000 euros en la remodelación del Museo del Palmeral\nEl Regidor Manresa propícia a Alacant una trobada de gestors culturals en la Llotja amb la idea de rellançar les activitats del sector\nA l’agost l’espectacle de circ “Aureo” en la façana del Teatre Chapí de Villena\nConcerts de Javier Sólo i 3Tones aquest cap de setmana a la Sala Euterpe


Dret Civil Valencià: Per justicia, per dignitat i pel futur - Alicante News\nDret Civil Valencià: Per justicia, per dignitat i pel futur\nDret Civil Valencià: Per justicia, per dignitat I pel futur-Luis Sebastián és membre de l´Associació de Juristes Valencians i Doctor en Filosofia Política.\nPossunt qui a posse videntur. Esta frase de Virgili descriu d’una forma sublim la motivació que es troba dins d´un mateixa, eixa que mana directament de la voluntat. L´autor de l´Eneida postula que aquells que aconseguixenelsseusobjectiusho fan perque des del principi han estatconvençuts de la seuacapacitat per triumfar.\nEn este sentit, molts grups socials han conseguit les seues ambicions per mig de profecies colectives autocumplides, invoncant la força com a colectivitat i posant sempre en valor les potencialitats dels seus individus. Els valencians, moltes vegades, oblidem la força que tenim en conjunt, i els nostres anhels i desijos acaben postergant-se ad aeternum.\nNo obstant, hi ha voltes que som capaços de superar mil obstàculs i conseguim tirar avant propòsits i intencions verdaderament ambicioses. Uns dels eixemples actuals d’eixe treball conjunt, fratern i agermanat no és atre que la petició de reforma constitucional de les Corts Valencianes en pro del Dret Civil Valencià. Una reforma tècnica que suprimixca el valor jurídic del Decret de Nova Planta que va abolir els nostres Furs, i que torne als valencians allò que per justícia se nos deu.\nEncara que el nostre Estatut d’Autonomia (no oblidem, Llei Orgànica de l’Estat), atribuix als valencians la capacitat llegislativa en Dret Privat, tres sentències del Tribunal Constitucional declararen la mateixa inconstitucional, impossibilitant la pervivència de les normes valencianes d’unions de fet, custòdia compartida o el règim econòmic matrimonial, encara que per a molts valencians estes continuen tenint efectes jurídics.\nAlguns polítics i juristes de fora del nostre territori (també atres de la pròpia terreta), han argumentat en contra de la recuperació del nostre dret tildant-ho d’anacrònic, i a la mateixa vegada acaben defenent que atres Comunitats Autònomes fruixen del seu pacíficament. Sel’s oblida que el Dret Civil Valencià és un Dret viu, ya que casi 300.000 valencianes i valencians queden subjectes a les seus disposicions. I encara que és una sifra significativa, ¿per qué no podem gojar la resta de valencians de les mateixes regulacions? ¿Per qué un matrimoni jove ha de pagar més de 100 euros per fer capitulacions matrimonials quan el nostre Dret respón a les nostres tradicions jurídiques?\nEl Dret Civil Valencià no supon l´habilitació de normes arcaiques i medievals, sino que esconstituïx en el marc jurídic de normes útils per als ciutadans, aportant un dret successori més adequat als moments actuals, possibilitant testaments mancomunats davant la petició conjunta dels cònjuges -rehabilitant l´històric testament de l´un per l´atre-; o per eixemple, l´eliminació del desfasat règim de llegítimes del Codic Civil en un moment que les famílies tenen pocs fills o situacions en les quals els fills no tenen vínculs afectius en els seus progenitors.\nTot i açò, el Dret CivilValencià ha de ser recuperat per una qüestió de justícia, per defendre el nostre autogovern i la nostra dignitat com a poble. Que resonen, i nos inspiren a ser fidels a nosatres mateixa, els versos de Constantí Llombart: “Temple ahon s’alça l’altar en qu’es veneren, / en l’incens dels recorts i tradicions, / sants vestigis, relíquies d´una pàtria / pel primer destroçada dels Borbons”.\nLuis Sebastián és membre de l´Associació de JuristesValencians i Doctor en Filosofia Política.\nETIQUETAS:dret civil valencià\nBe the first to comment on "Dret Civil Valencià: Per justicia, per dignitat i pel futur"


El Consistori Infantil tracta temes d'esport i medi ambient en la segona sessió de treball\nData de publicació: 12.02.20 10:02\nAquest dimarts a la tarda es va fer, a l'Hotel d'Entitats, la segona reunió de treball del curs del Consistori Infantil 2019-2020. Hi van assistir els disset regidors infantils de les cinc escoles del municipi, així com el regidor de Cultura, Joventut i Participació Ciutadana, Xavier Lozano. Es van tractar temes d'esport i medi ambient.\nSeguint el fil de la primera sessió, els regidors van debatre sobre els punts d'instal·lació a Torelló d'un equipament d'entrenament de carrer, en anglès 'street workout'. També es va introduir un nou tema de treball per tractar a les escoles, al voltant d'accions mediambientals que es puguin fer al municipi per reduir els plàstics i residus.\nEn la part final de la sessió, els regidors de les escoles Sagrats Cors, Vall del Ges, Rocaprevera, Doctor Fortià Solà i IE Marta Mata van plantejar noves propostes de millora pel municipi, a més de dubtes sobre el dia a dia de la feina a l'Ajuntament.


La Cotorra de la Vall: A qui se li reduirà ¿als regidors alliberats del PP o als grups polítics?\ni sincerament on esta la novetat i la noticia? jajaja, seriosament, es una reacció de la que ningú s'estranya i al mateix temps trobe que bastant vergonyosa per part del govern municipal, tant de bo que la gent del poble prengues nota d'aquesta actitut.\n4 de març 2009, 12:17:00\nEn fi, ja se sap pa que está aí el PP, no? Damunt no tenen vergonya i ni ho amaguen. No será x q cobren poc!\n4 de març 2009, 16:06:00\nPer què actitut vergonyosa? Qué no treballen o què?\nI molt que treballen o mireu com ha canviat el poble els 10 anys últims. Si tenim el millor poble, enveja de tots. Això si que és treballar. Mes encara tenien que cobrar.\n4 de març 2009, 18:21:00\n4 de març 2009, 18:22:00\nHan renunciat a reduir el seu sou els regidors del PSOE, Bloc i Esquerra Unida? Tal volta si ells comencen, als del PP els agarra vergonya i també ho fan...\n15 de març 2009, 18:44:00\nHola Palometa, els regidors de PSOE, Bloc i EU no tenen sou, tenen unes indemnitzacions per assistència a plens i comissions, igual que la tenen els regidors del PP no alliberats: Sra Ibáñez, Sr Chover, Sr Talens, Sra Escrivà i Sr Enguix.\nEn comissió, l'oposició va plantejar rebaixar estes indemintzacions però que en el mateix percentatge es reduiren els sous dels alliberats del PP. O siga, dels 50.000 euros de l'alcalde, del 45.000 euros d' Amparo Espí i dels 30.000 euros de Ribis i Luisa de la seua mitja jornada.\nSupose q ja sabeu el que contestaren els del PP, no?????Q nada de nada.\nEste tema de moment està damunt la taula.\nPalometa, que vulgues justificar l'actitud del PP em pareix prou lamentable. No serà que tu també vols un sou de l'Ajuntament?\n18 de març 2009, 1:22:00\nSiiiii, clar que el vullc!!! (el sou de l'Ajuntament) i a més, amb la mitat m'encoformaria!!\nEn els temps que corren, qui no vol un sou? Jajajaja! Jo no justifique res i menys del PP, 'dios me libre!!!!', sols dic que tots deurien de posar un poquet de la seua part a l'hora de fer front als problemes econòmics del poble.\nQui treballa, te que cobrar, per supost, però que no s'abuse de la gent i menys quant son diners del poble!\n23 de març 2009, 8:53:00


Un estudi relaciona els problemes de conducta en la infantesa amb l’exposició al fum del tabac i a la densitat del trànsit abans de néixer - Publicacions - Novetats - IISPV\nFoto d'arxiu ISGlobal\nL'exposició de la mare gestant al fum del tabac i a la contaminació del trànsit rodat poden influir en el desenvolupament de la conducta en la primera infantesa. Així ho conclou un estudi publicat recentment a Environmental International i liderat per un equip de l'Institut de Salut Global de Barcelona (ISGlobal), centre impulsar per la Fundació "la Caixa". Es tracta del primer estudi que investiga l'impacte que l'exposoma -és a dir, el conjunt d'exposicions ambientals (químiques i no químiques)- durant l'etapa prenatal i postnatal pot tenir en el comportament infantil. Fins al moment aquestes exposicions ambientals s'havien estudiat de forma separada i no múltiple.\nLa infantesa és una etapa crítica per a la salut mental i el benestar de les persones, ja que és quan s'accelera el desenvolupament del cervell. Encara no es coneixen bé les causes dels problemes de conducta, però sí se sap que el limitat component genètic implicat en aquests trastorns interactua amb múltiples exposicions socials i físiques que resulten especialment sensibles en els períodes prenatal i de la infantesa.\nL'estudi s'emmarca en el gran projecte europeu Human Early-Life Exposome (HELIX), del qual es van utilitzar dades. La investigació es va basar en sis cohorts de naixements longitudinals de sis països europeus. Es va seguir 1.287 nens i nenes d'entre 6 i 11 anys per caracteritzar-ne les exposicions i avaluar els possibles problemes de conducta que presentessin. Es van mesurar 88 factors ambientals prenatals i 123 factors ambientals de nens i nenes en edat escolar, que incloïen les exposicions a l'aire lliure, d'interior, químiques, d'estil de vida i socials.\nDurant l'embaràs, el tabaquisme i el trànsit van ser els factors que van mostrar associacions més fortes amb els problemes de conducta.\n"Vam trobar que l'exposició materna al fum del tabac durant l'embaràs va ser l'exposició prenatal més important relacionada amb els problemes emocionals i de comportament en els infants", explica Léa Maitre, primera autora de l'estudi i investigadora postdoctoral d'ISGlobal. Cal recordar que aquesta exposició materna al tabaquisme "està estretament relacionada amb d'altres coexposicions, com ara els símptomes de psicopatologia dels pares, els factors socioeconòmics, els hàbits de fumar del pare i l'entorn de la llar (qualitat d'afecció, suport i estimulació als quals està exposat un nen o una nena a casa), la qual cosa pot explicar una gran part de l'efecte del tabaquisme matern durant l'embaràs en el comportament de l'infant".\nL'estudi també va trobar que l'augment de la densitat del trànsit de vehicles residencials a la carretera més propera durant l'embaràs es va associar amb puntuacions més altes de problemes d'externalització (síndromes conductuals agressives i d'infracció de normes) i TDAH. L'explicació biològica és plausible, tot i que els mecanismes exactes pels quals això passa encara no es coneixen bé.\nL'exposició postnatal al tabac i la densitat del trànsit d'automòbils no es va associa tan fortament amb el comportament dels nens i les nenes com durant l'embaràs, la qual cosa pot indicar que el període de l'embaràs és més sensible als efectes nocius d'aquestes exposicions. Això passaria en part pel ràpid desenvolupament del sistema nerviós en aquesta etapa, però també perquè l'exposició té lloc a l'úter, entre d'altres hipòtesis.\nL'estudi va trobar així mateix que els nens i les nenes d'entre 6 i 12 anys que gaudien d'un son més prolongat, que seguien una dieta saludable (mediterrània) i que tenien pares amb forts llaços familiars i socials presentaven menys problemes d'internalització, és a dir, de retracció (per exemple, no parlar), de somatització (mals de cap) i d'ansietat o depressió (nervis).\nEn canvi, una major exposició al plom i al coure, la contaminació de l'aire interior i una dieta poc saludable es van associar amb més problemes conductuals.\nEn concret, una dieta a base d'aliments preparats, dolços i begudes amb cafeïna es va associar amb més risc de símptomes de TDAH, tot i que els trets d'impulsivitat en els infants amb TDAH també poden conduir a eleccions dietètiques dolentes i a una alimentació emocional.\nLa contaminació de l'aire a l'interior de la llar i els nivells de coure i plom en sang es van associar amb un augment dels problemes de conducta infantils.\n"Els nostres resultats confirmen el paper nociu que exerceixen el tabaquisme matern i l'exposició al trànsit durant l'embaràs en els trastorns de comportament de la infantesa, però també destaquen el paper protector potencial d'un estil de vida familiar saludable durant la infantesa (dieta, son, contacte social regular)", conclou Martine Vrijheid, última autora de l'estudi i cap del programa d'Infància i Medi Ambient d'ISGlobal. "Promoure de forma primerenca hàbits familiars saludables i regular la qualitat de l'aire i de la exposició al plom podria ajudar a prevenir el desenvolupament futur de trastorns de salut mental".\nPer a Jordi Julvez, segon autor de l'estudi, neuropsicòleg i investigador de l'Institut d'Investigació Sanitària Pere Virgili (IISPV-CERCA), la importància de la recerca radica en què "per primera vegada es fan estudis del comportament humà tenint en compte una gran varietat de determinants ambientals i estils de vida en la mateixa anàlisi, des de l'àmbit del desenvolupament psicològic del nen o nena: és el màxim que hem arribat fins ara a ajustar els nostres estudis a la realitat multifactorial del desenvolupament psicològic humà".


4 min. Madrid 01/07/2015 07:00\n651x424 La pancarta que ha penjat Greenpeace en una grua propera al Congrés per protestar contra l'anomenada 'llei mordassa'. EFE La pancarta que ha penjat Greenpeace en una grua propera al Congrés per protestar contra l'anomenada 'llei mordassa'. EFE\nLa indignació popular, les crítiques de l'oposició i les recomanacions dels òrgans consultius van aconseguir rebaixar les pretensions de l'avantprojecte de llei presentat pel govern de Mariano Rajoy el novembre de l'any passat, però no han evitat que segueixi coneixent-se popularment com a llei mordassa per les seves limitacions a manifestar-se lliurament.\nDe totes maneres, les limitacions a les manifestacions són una realitat a partir d'avui. Repassem què podràs fer i què no –si no vols ser sancionat– en les pròximes protestes.


Hyundai Ioniq Hybrid 1.6 GDI, híbrid sí, i autogestionable també!\nHYUNDAI IONIQ HYBRID 1.6 GDI: HÍBRID, SÍ. AUTOGESTIONABLE, TAMBÉ!\nLa versió híbrida de la gamma Ioniq, el Ioniq Hybrid 1.6 GDI, no solament gaudeix del preuat distintiu ambiental «Eco», tant necessari per endinsar-se en la majoria de ciutats europees, també és súper eficient, econòmic i altament rendible.\nQue Hyundai és un dels referents com a fabricant de cotxes eficients a nivell no és cap novetat, de fet están al capdavant en termes de elèctrificació i hibridació de la seva flota.\nEn aquest sentit, la marca segueix evolucionant el seu catàleg any rere any amb pas ferm. El model Ioniq és un nou exemple d’això, doncs entre les seves opcions hi ha versions híbrides, híbrides endollables i elèctriques pures.\nEn aquest espai de novetat parlarem del primer dels tres, l’híbrid, un model que gaudeix d’una elevada eficiència energètica gràcies a la seva bateria auto-recarregable.\nEl Hyundai Ioniq Hybrid està equipat amb un motor de gasolina d’injecció directa de 105 CV i amb un motor elèctric de 32 kW. En función de les necessitats, el cotxe alternarà ambdós motors per assolir així la màxima eficiència en la conducció.\n141 CV de potència conjunta\nLas potència conjunta d’ambdós sistemes de propulsió sumen 141 CV de potència. Gràcies en això la velocitat màxima arriba als 185 km/h amb un consum de poc més de 5 litres. Donats els quasi 4,47m de llargada de la berlina dels coreans, aquest xifra no està gens malament.\nEstéticament llueix una línia molt particular, sobretot vist des del davant. Vist des d’aquest angle destaca molt la graella i els fars full LED que la flanquejen a cada costat. De tots els angles, aquest és el més suggerent i atractiu.\nA l’interior, la qualitat de materials, el confort i l’habitabilitat és total. Detalls com les noves tapisseries i els nous comandaments , com els de gestió del clima, fan que conduir aquest cotxe sigui un veritable plaer.\nCom a bon cotxe del segle XXI, la connectivitat ha estat una de les prioritats per a la marca, sent un dels punts forts del cotxe. En aquest sentit el nou Ioniq Hybrid disposa d’un bon sistema de reconeixement de veu. També està dotat amb una àmplia gamma de serveis per garantir la màxima comoditat dels cinc ocupants, els quals gaudeixen de places àmplies i extremadament confortables tant al davant com al darrere.\nPer exemple, l’aplicació «BlueLink» s’encarregarà d’aportar tota la informació pel que fa a aspectes com el trànsit, ubicació de gasolineres o gestionarà les alertes de radar, entre d’altres.\nEn termes de seguretat cal desacar la tecnologia «Smart Sense». Formada per un sistema de prevenció de col·lisió frontal amb detector de presència de peatons, mascotes o ciclistes i per un control actiu d’alerta per canvi de carril, aquest sistema suposa un plus de seguretat molt valuós. Poden completar opcionalment el gruix de sistemes de seguretat activa i passiva, sistemes com l’avís per col·lisió posterior i el control de creuer adaptatiu.\nAuto Centre Principat\nEl Hyundai Hybrid 21.6 GDI arrenca des dels 22.600€ amb les ajudes del Pla Engega ja aplicades.\nSi esteu interessats, adreceu-vos a Auto Centre Principat. Els trobareu a Prat de la Creu, 51, d’Andorra la Vella. Tel +376 809195\nSi voleu seguir d’altres novetats de la secció “Green Cars”, feu clic aquí\n10/09/2020 /by 4dm1n1STR4t0r\nTags: Auto Centre Principat, Autocentre Principat, Green cars, Hyundai Andorra, Ioniq Hybrid, Novetat cotxes\nhttps://blog.motoraldia.net/wp-content/uploads/2020/09/A4B7BF99-A548-4CD1-A02C-1B411EDC63B0.jpeg 396 595 4dm1n1STR4t0r https://blog.motoraldia.net/wp-content/uploads/2018/04/motoraldia_blog-300x63.png 4dm1n1STR4t0r2020-09-10 14:00:242020-09-10 14:34:39HYUNDAI IONIQ HYBRID 1.6 GDI: HÍBRID, SÍ. AUTOGESTIONABLE, TAMBÉ!\nPEUGEOT E-208, EL NOU LLEÓ ELÈCTRIC I COMPACTE\nDESEMBARCA EL NUEVO SUZUKI ACROSS HYBRID\nHyundai i Michelin s’uneixen per desenvolupar pneumàtics per a vehicles elèctrics d’alta gamma\nRS e-tron GT: EL AUDI MÁS POTENTE DE LA HISTORIA\nCARDELÚS TORNA A COMPETIR A MotoE AQUESTA SETMANA TOYOTA RAV4 ELECTRIC HYBRID BLACK EDITION


Wikiloc | Ruta Caminada per la Costera: de Montesa a Vallada\nVG 3 Mollons y Castillos de Montesa y Enguera. (senderismo)\nGR-237: Montesa a Enguera (05/03/2018) (senderismo)\nMontesa/castillo de Enguera/ermita la creu/mirador el piquet / punto geodesico/repetidor (senderismo)\nSL-CV 75 CORDEL DE MONTESA y SL-CV 6 DE LA MOTA A LUCENA (Montesa - Enguera) (senderismo)\nEl Camí al País Valencià Todos los derechos reservados\nDesprés de deixar dos cotxes a Vallada vam tornar cap a Montesa, allí ens esperaven els companys i companyes que estaven prenent alguna cosa calenteta al bar. Isa i jo ens vam avançar cap a l'oficina de turisme mentre la resta acabaven de pagar. Les casualitats de vegades s'entrellaçaven, així d'entre la poca gent que passava pel carrer se'ns va ocórrer preguntar a una xica per l'oficina de turisme. Casualment ens va dir que era la guia, que anava cap allà i que estava esperant a un grup de gent per fer una visita guiada, i va resultar que aquesta gent érem nosaltres. Vam anar plegats cap a l'oficina i vam segellar els carnets de l'etapa que anàvem a començar mentre esperàvem els companys i les companyes. Una vegada van arribar, i com no hi havia vingut més gent de fora del grup vam començar la visita.\nL'almàssera es va construir cap als anys 40 del segle passat, la van fer entre la gent del poble, cada persona aportava el que podia; jornals, diners, .... i entre tots i totes van fer l'almàssera. Els llauradors arribaven amb el carro carregat i esperaven el seu torn, es molien uns 700 kg d'olives cada vegada. Els escorpins eren les estores circulars d'espart que formaven la premsa, i d'ací l'oli anava a les bassetes. Per cada 100 kg d'olives eixien 20 litres d'oli. El vídeo ens parlava del passat, amb els carros plens d'olives, els cabassos, i la història antiga de les oliveres. També ens nomenava les noves tecnologies, la moderna gastronomia, i els diferents usos que hi feien de l'oli.\nVam eixir de l'almàssera, vam seguir pels carrers del poble, i vam fer cap al carrer Sant Vicent que era la via principal, més enllà antigament hi havia els ravals. Sampa ens va dir que antigament quan es moria alguna persona es donava el condol al raval i no dins del nucli vell, sempre es feia més enllà del carrer Sant Vicent. Vam entrar pel portal de Sant Vicent a la vila closa, aquest ara ja no hi era, però la seua construcció es situava cap a l'any 1701. El carrer Sant Vicent datava del segle XVII, es conservava pràcticament intacta la trama urbana original, les cases eren molt grans ací, fins i tot tenien un hort a la part de darrere.\nEn 1748 va haver un terratrèmol i al cap de poc temps en va haver un altre amb l'epicentre a Montesa. Va ser devastador especialment per al castell. Vam arribar a la plaça de l'església on encara fumejava la foguera de Sant Sebastià. Vam entrar a una sala on hi havia una exposició de ceràmica pintada, hi havia grans panells ceràmics que reproduïen fotos de diaris amb molt de detall. Estava la companya de l'artista, que ens va mostrar els diferents quadres i escultures. Després vam anar cap a l'església, d'estil barroc. Dins de la capella ressaltava el monumental orgue, que segons ens va contar Sampa es feia un concert d'orgue molt important cap a l'octubre. Ens vam apropar per veure alguns quadres a les parets. Ens va mostrar un quadre de Gaspar Requena, que era un pintor del poble. Casualment el quadre que hi havia davant, que en principi no sabien l'autor van descobrir que era de Vicent Requena, que resultava ser el seu fill.\nEl Castell de Montesa.\nVam pujar tot pegant-li la volta al castell.\nSegons ens contava Sampa molta part del castell després del terratrèmol va ser víctima de la rapinya, també el tallat estava més profund, però es va anar reomplint amb les runes del castell. Encara així les grans penyes rocoses feien més elevades les muralles. Les roques llises semblaven haver estat tallades amb ganivets, com si es tractés d'un tros de formatge. Es combinava la rellevància històrica del castell i la magnificència del roquissar.\nVam arribar a una porteta de pedra que estava a mitja alçada de la penya, era la poterna que donava a l'albacar. Ens trobàvem davant d'un castell musulmà. Sampa ens va contar la història: A partir de les creuades medievals que van enfrontar orient i occident naixen les Ordes; el templers, els hospitalers, l'orde de Santa Maria de Montesa. Aquesta darrera, que es la que ens ocupa ara naix quan el rei de França vol acabar amb els templers i els acusa de traïció, i vol dissoldre l'orde pel poder que tenien aquests. Llavors Jaume II, net de Jaume I forma l'orde de Montesa, per protegir el Regne de València. Montesa està en un punt estratègic, en el camí cap a Castella i prop de Xàtiva. L'any 1319 naix l'orde de Montesa. Cada mestre que arribava construïa una zona. Al castell hi havia dos aljubs, també un forn on feien el pa i en la zona nord veiem les restes de les cavallerisses. Els frares sempre estaven ací però els militars anaven i venien.\nEra prou espectacular veure les restes del claustre amb els inicis de les columnes i dels arcs, i veure el panell on hi havia una reproducció del que havia segut. Era un sentiment que em barrejava la tristesa pel que havia desaparegut i la curiositat per fer coincidir la realitat de les runes amb la fotografia detallada del que va ser. Com podia arribar la dissort d'un claustre; amb un terratrèmol, la rapinya de la gent i el temps, que havia transformat aquella meravella en pols i pedres rossegades, deixant tan sols un solc als carrers del patí .\nPerò la imaginació era molt gran, i gràcies a un espai real i una fotografia érem capaços de reconstruir en la nostra ment aquella meravella. Vam deixar el claustre i vam seguir per donar la volta. Ara en l'ala sud Sampa ens mostrava les restes del que va ser una escala de caragol on es veien alguns esglaons i la forma de la volta, que pertanyia a una torre. A la vora hi havia un antic cup i encara es veia la conducció per on eixia el vi. Vam arribar al segon aljub on encara hi havia moltes canalitzacions que portaven a ell. L'aigua segurament era molt important, especialment en cas d'assetjament i haver d'aguantar durant mesos sense poder eixir del castell. A l'est teníem una vista espectacular; es veia Xàtiva, la Llosa, l'ermita de Santa Anna i el Puig. En seguir la nostra volta vam veure la casa dels Frares que és on es van allotjar els frares quan va haver el terratrèmol.\nCamí de Vallada.\nVam eixir del poble i vam anar resseguint els camins entre oliveres, tarongers i alguns ametlers florits. Les aranges formaven bardisses arrenglerades, mentre al nostre darrera ressaltava la silueta del poble de Montesa i el seu castell, que el temps i la història havien volgut anar colgant, despullant la pedra de tot l'ornament, deixant un esquelet fantasmagòric. Vam arribar a un peiró i una creu, com guiats per algun cavaller invisible de l'orde de Montesa. En arribar a l'autovia ens vam separar del camí previst ja que no coincidia amb el punt on l'havíem de creuar. Llavors vam iniciar un nou itinerari a partir dels camins que anaven eixint al mapa. Vam seguir envoltats per diversos conreus, curiosament teníem a la nostra vora un bancal de planter de ceps encara en una fase joveneta. Anàvem davallant per la vall que feia la comarca de la Costera, eren com dues vessants suaument pronunciades que tenien com a vèrtex el riu Canyoles. Al nostre darrera com un capçal hi havia el castell i poble de Montesa, cada vegada més alt tal com nosaltres anàvem baixant.\nLa sorpresa va vindre en arribar al riu Canyoles, l'assut frenava l'aigua que queia per sobre de la gran muralla de formigó. Malauradament les darreres pluges s'havia emportat part del camí, per això es complicava la possibilitat de creuar-lo. Ara venia un tros molt bonic de resseguir el camí per vora riu, amb la frescor de l'aigua com a companyia, però tots els passos que anàvem trobant per passar a l'altra banda de riu estaven tallats per la força de les aigües. Constantment havia de refer la ruta prevista davant dels capricis del riu. El Canyoles engrandit amb les darreres pluges havia jugat a desfer el camí i a canviar la terra de lloc. Als horts de la vora es veien grans piles de canyes arrossegades pel riu desbordat que ens mostraven fins on havia arribat la riuada. Em vaig acostar al peu de la roca on el riu solcava la llera a glopades lluentes, però era impossible creuar.\nVam anar deixant el riu i seguint la costera del camí que pujava entre bancals, molts d'ells amb els tarongers i els albercoquers encara ofegats, amb el toll d'aigua que inundava les soques i les arrels. Finalment vam trobar el pas per poder creuar a l'altra banda de riu, que tot i que estava tallat per als cotxes si que es podia passar caminant. A la llunyania s'anava apropant un cim estilitzat, el qual volia punxar el cel a la vora de Vallada. Ja estàvem a l'altra banda de riu Canyoles, ara el camí anava directe a Vallada. En arribar, encara en sol, vam passar per l'ajuntament i la plaça de l'església que per la meua sorpresa portava el meu nom. Era la primera vegada que veia el meu nom a una placa : "Plaça Ramon Martí"\nHice esta ruta con El Camí al País Valencià\nPide a El Camí al País Valencià que te añada como compañero en esta ruta


EL BLOC EXPLOSIU: El monstre de tres caps i el seu amic\nEl monstre de tres caps i el seu amic\nHi havia una vegada en una gran ciutat un xiquet que cada matí passejava al seu gos, sempre feia el mateix recorregut donava uns volta a la xarca, després passejava per el palau dels prínceps i finalment per un riu més gran que un poble. Així ho feia tots el dies a les 7:30 del matí.\nUn día passejant pel riu a l'aigua hi havia una pilota. El gos es va llançar per ella i el xiquet es va caure al riu. Quan anava a eixir d,aquell riu tan fred notà una sensació. Alguna cosa li estirava del peu. Cada vegada li estirava més i el xiquet s'afonà. A l'aigua hi havia un gran monstre marí: era gran i tenia dotze potes,tres caps i llançava foc. Pareixia com deu monstres junts. El xiquet estava atacant. Va còrrer quan reaccionà. Se'n recordà que havia vist eixe monstre alguna vegada. Era en un programa de televisió. Era un superheroí es deía "supersuper" no li feia por res, res de res. Es va recordar de com acabar amb el monstre, era destruint el cap del centre que era el que ho feia tot. El monstre s'apropâ més a ell, el va alcançar però a canvi d'atacar-li va apropar el cap i el xiquet es va pujar a ell. Es va donar compte de que fins un monstre pot ser el teu amic. Tenia una cara com de fam ,no menjava per no atacar a les persones.\nCada día que passava per aquell lloc li donava de menjar . La gent de la ciutat sospitava alguna cosa d'aquell xiquet. El miraven amb mala cara. Un día el veïns el varen seguir. Van vore a aquell monstre marí. Li varen llançar pedres, llaunes... El monstre es va defensar i abandonà aquella gran ciutat. El xiquet es va llastimar. Havia perdut al seu millor amic. Quan es va fer major es va anar a buscar-lo va navegar per tots els mars, però no el va trobar. Quan va tornar a la ciutat va recordar al monstre i a ell al riu. Temps després es va anar al riu va vore unes pompes a l'aigua es va apropar i el monstre va eixir de l'aigua. El xiquet ja convertit en home esva emocionar, però li va dir que s'en vaja a la platja perquè estaria més còmode i més segur.\nPublicat per ADRIÁN a 2/12/2014


Per a l’Horacio, amb emoció Horacio Seguí López (Toni Vall)\nPer a l’Horacio, amb emoció Horacio Seguí López\n5 min. Barcelona 01/08/2015 19:41\n651x366 FRANCESC MELCION / FRANCESC MELCION FRANCESC MELCION / FRANCESC MELCION\nQuan jo tenia vuit anys, de tant el tant el meu pare em portava al camp del Barça. Asseguts a la tribuna, just abans de començar el partit, el veia mirant a la banda, buscant algú davant les banquetes. Quan ja l’havia trobat, alçava el braç i l’assenyalava: “Mira, allà hi ha l’Horacio”. Van fer la mili junts a Berga l’any 1951 i van ser amics tota la vida. Era un plaer per a ell retrobar-lo cada vegada, sempre a peu de camp, fent petar la xerrada amb els altres fotògrafs mentre esperaven la sortida dels jugadors. Llavors, a finals dels anys 80, ja feia temps que l’Horacio Seguí era tota una institució. Manava tàcitament sobre l’herba de l’avantmatx. Era capaç de mobilitzar tota la flota de fotògrafs i càmeres del Camp Nou per protestar per la nova llei de propietat intel·lectual impulsada pel PSOE que menystenia els drets d’autor dels professionals gràfics. Durant més de trenta anys tots i cada un dels jugadors de futbol d’Espanya el coneixien i l’estimaven. S’havia guanyat a pols, sense parar mai de treballar, el respecte de tothom. Ara, als vuitanta-cinc anys, posseeix una memòria prodigiosa. El seu patrimoni fotogràfic és una barbaritat, els seus records un tresor. “Horacio, em deixaries escriure un retrat teu?” “Com vols que no et deixi?!” Ens trobem a casa seva. Em mira i m’abraça. S’emociona.\nRecorrem les habitacions, plenes de records als calaixos i a les parets. Té fotos al·lucinants. Hi surt ell acompanyat de Ricardo Zamora, Di Stéfano, Dalí, Tarradellas, Cantinflas, Kubala, Joan Miró, Salvador Allende, Vicenç Ferrer... Totes tenen la seva història secreta. Va passejar Tom Jones amb la seva moto. Els 5 Latinos van dinar pa amb tomàquet a casa seva. Va portar Charles Aznavour a veure la Sagrada Família. Va fotografiar el concert dels Beatles. Dos anys abans de fitxar pel Barça Johan Cruyff va venir a Barcelona i la van visitar plegats. Té a casa les seves botes i és seva la mítica foto del remat acrobàtic a gol contra l’Atlètic de Madrid. A Belfast, amb tancs al carrer en plena ebullició de l’IRA, va fotografiar Massiel en un camp de futbol mantejada per tres jugadors del Barça. M’ensenya la seva primera càmera, la vella Kodak del 1920 amb què va fer les fotos del seu viatge de noces. Parla sense parar durant tres hores i mitja. S’emociona sovint. Quin privilegi escoltar-lo.\nLa seva primera feina va ser sabater, als set anys, ajudant la mare al seu taller. Encara conserva una durícia al dit que li ha durat tota la vida. Recorda els bombardejos de la Guerra Civil i la precoç afició per la fotografia, fonamentada en la fèrtil etapa de grum durant setze anys al Banco Hispano Americano. Allà, al Club Hispámer, comença a jugar a futbol, fa fotos als seus companys d’equip i als artistes i cantants que actuen a les festes del club. Així, a principis dels seixanta, col·labora a la revista Barça i inicia una important relació amb les discogràfiques que el porta a fer fotos per tots els festivals de música de l’època. Entre milers d’anècdotes, coneix tots els detalls del famós (i espinós) episodi del La la la a Eurovisió. Hi era.\nFotògraf del Barça\nEl 1973, i durant quatre anys, esdevé el fotògraf oficial del Barça presidit per Agustí Montal. Ha d’estar disponible per al club les vint-i-quatre hores del dia. Un repte apassionant. També llavors inicia una de les grans aventures de la seva vida: més de trenta anys viatjant per tots els camps d’Espanya per fer les fotos de les col·leccions de cromos. Una feina impressionant. La memòria d’unes quantes generacions de col·leccionistes i futbolers està empeltada de la seva fonda empremta, en infinits quadradets que emmarquen futbolistes. Durant onze anys regenta també una botiga de venda i revelatge de fotos, mentre segueix el Barça per tot arreu on vagi. També s’estima l’Espanyol perquè sobre la gespa de Sarrià acumula històries a grapats. És fundador de Don Balón i publica a l’ As durant moltíssims anys. Molts altres diaris han publicat fotos seves. Molts d’ells sense demanar permís, i sense defallir no s’ha cansat de lluitar pel reconeixement dels drets d’autor.\nRevelava al lavabo dels avions, en incomptables habitacions d’hotel i a la plataforma del tren més desballestat. Sota la pluja incessant canviava els carrets de trenta-sis i disparava sense mirar curt. Ara tot ha canviat, rememora, ara el sistema digital és com una galàxia llunyana. Li agrada parlar de la Tina, la seva esposa, presència i suport incondicional durant tota una vida. Ella ja no hi és però dos fills i quatre néts són la seva immensa satisfacció. Ha cedit centenars de milers de fotos a l’Arxiu Nacional i al Barça. Encara en té moltes a casa que gestiona ell mateix. I encara en fa de tant en tant. L’objectiu modern li serveix per capturar els avions que passen a prop de casa. Atrapa el temps amb una fracció de segon i la fletxa invisible dels seus records travessa un gol memorable, milions de flaixos disparats a la intempèrie i la memòria d’aquell vell amic de la mili.\nToc d'atenció del Síndic al Govern per la gestió de la crisi a les residències


Apartment Vostok Zodiaque.39 Le Corbier França - Ofertes d'hotels amb els MILLORS DESCOMPTES EN LÍNIA\nAl visitar Le Corbier, vosté es sentirà com a casa a Apartment Vostok-Zodiaque XVII Le Corbier, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Le Corbier. Les carecterístiques més important de l'hotel inclouen aparcament de cotxes, s'admeten animals de companyia.\nL'ambient de Apartment Vostok-Zodiaque XVII Le Corbier es reflexa en cada habitació. cuina americana, banyera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Apartment Vostok-Zodiaque XVII Le Corbier és un lloc ideal d'estada pels viatgers que busquin encant, comfort i facilitat a Le Corbier.\nCal que informeu el Apartment Vostok Zodiaque.39 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Carta Arqueològica de Barcelona - 020/06 (002/04 - 002/05 )\nIntervenció: Passeig Picasso 24 bis-30\nPasseig Picasso 24 bis-30\nUTM X: 431776.00000 | UTM Y: 4581991.00000\nArran de la intervenció arqueològica duta a terme a la finca núm. 24 bis-30 del carrer Picasso es documentaren, per sota del nivell de destrucció de l’any 1715, un seguit d’estructures que es corresponien a part de la capçalera d’una església, amb diverses construccions relacionades amb la mateixa (al nord-oest), juntament amb restes d’un carrer, que se situava a l’est tant de l’església com de la resta d’elements. Així, s’identificaren les restes com a les corresponents a l’església –que es superposava a una d’anterior- consagrada a l’Esperit Sant custodiada pels Clergues Regulars Menors, construïda entre mitjans i finals del segle XVII. El carrer, d’altra banda, fou identificat com el de Joan Grec.\nFase baixmedieval. En primer lloc es documentaren una sèrie d’estructures que es consideraren anteriors a l’església. Aquestes estructures –situades a la zona sud de la parcel•la-, es corresponien majoritàriament a murs de tancament que definien parcialment un total de sis espais a l’interior dels quals aparegueren quatre estructures de planta quadrada i dos pous. Totes les estructures eren bastides amb carreus i pedres lleugerament treballades, amb algun maó, i lligats amb morter de calç de tonalitats rogenques i groguenques. Per la tipologia constructiva i per ubicació s’atribuí una cronologia baix medieval, amb algun element d’època moderna (segle XVI), a aquestes restes.\nGràcies a una rasa de sondeig efectuada a la zona central de la parcel•la es localitzaren altres restes de cronologia medieval. Es tracta de tres murs de tancament, en direcció est-oest i part d’un mur de tancament, direcció nord-sud, que se situava al límit del sondeig. Per les seves característiques constructives, la seva cota de localització i situació estratigràfica, així com pels materials arqueològics recuperats en nivells associats, es situà el moment de construció al voltant dels segles XIII i XIV. Aquests murs eren bastits amb fonamentació de pedres sense treballar, lligades amb morter de calç de tonalitats rogenques ataronjades, per sobre dels quals s’aixecaria obra de tapial.\nEn relació a aquests murs es documentaren restes de nivells d’ús, definits mitjançant paviments de terra piconada.\nFase moderna. Les restes documentades de l’església es corresponien a la part de la capçalera, que se situava al nord, i estava definida mitjançant un altar major i dues capelles laterals, a est i oest, de les que es localitzà la situada a l’est, ja que la de l’oest aniria més enllà del límit de la parcel•la. Es localitzaren, a més, restes del paviment o del seu preparat a la nau lateral est i a una part de l’altar major.\nSembla que la coberta de l’espai estaria definida mitjançant tres voltes, que seguirien l’amplada marcada per l’altar major i les dues capelles laterals.\nEstructures associades a la comunitat que custodiava l’església.\nA la zona nord-oest de l’església es documentaren restes, corresponents a murs de tancament de diferents àmbits, que funcionarien en el mateix moment que la primera església, i que possiblement serien també propietat dels mateixos Clergues Regulars Menors. L’accés a aquest àmbit es faria des del carrer Joan Grec mitjançant una porta d’accés al nord. Dins d’aquest àmbit es trobaren dos pous i dipòsits.\nSembla que a l’oest d’aquest àmbits es documentaren sis petites estances que s’interpretaren amb possibles estabularis.\nAl límit nord de la parcel•la es documentaren dos espais més, el límit nord dels quals anava més enllà de l’espai intervingut. Possiblement aquests dos àmbits ja no estarien vinculats amb la zona exterior nord de l’església ni amb la comunitat que la custodiava, ja que no presentaven cap obertura que permetés l’accés al seu interior des de la zona presentada anteriorment.\nEl carrer Joan Grec.\nD’aquest carrer es documentà la zona vinculada a la part de la capçalera de l’església i de la zona nord de la mateixa, que se situaven a l’oest respecte al carrer. La direcció del carrer era nord-sud i la seva amplada –documentada a la zona nord- era de 2 m. El nivell de circulació del carrer estava definit per un empedrat, format a les zones laterals per pedres de diverses mides col•locades de manera irregular, i al centre amb una filada de lloses de grans dimensions que corresponien a la coberta d’una canalització d’aigües residuals que desguassaria al Rec Comtal. Es pogué apreciar, també, com a les portes que permetien l’accés a les edificacions situades al nord i est del carrer s’intuien, seguint les línies que dibuixaven els empedrats, les sortides de diverses clavegueres cap a la central. La instal•lació del paviment es considerà d’època moderna, possiblement de mitjans del segle XVII.\nDecembre del 2003 / Gener - març del 2004 / juliol - agost del 2005 / maig - juliol del 2006\nGemma Caballé Crivillés - Arqueocat sl\nCopcisa Immobiliària / Copcisa Immobiliària\nMemòria 020-06 - Memòria 020-06\nCABALLÉ CRIVILLÉS, G., 2007. "La intervenció arqueològica al Passeig Picasso 24-30 de Barcelona: localització d’una església i una part del barri baix medieval de la Ribera de Barcelona, desmuntat al segle XVIII", III Congrés d’Arqueologia Medieval i Moderna a Catalunya (Sabadell, 2006), Associació Catalana per a la Recerca en Arqueologia Medieval (ACRAM), pp. 258-267.


Deixalleria de Biure\nEl municipi de Biure, situat al centre de la comarca de l´Alt Empordà, té una superfície de 10 km2 i una població de 244 habitants el 2013. Cal tenir en compte que és un municipi amb una lleu variabilitat de població estacional.\nLa recollida domèstica, tant de rebuig com de selectiva de paper i cartró, vidre, envasos i matèria orgànica, es realitza per mitjà d´àrees d´aportació a la via pública. Des de setembre de 2008, el municipi realitza la recollida de la matèria orgànica i la gestiona amb el compostatge comunitari, gràcies a l´ajuda de 4 compostadors situats en un únic punt, arran de la campanya promoguda des de l´Àrea de Medi Ambient del Consell Comarcal de l´Alt Empordà. En aquest mateix punt és on també té lloc la recollida de les restes vegetals.\nDes de juny de 2009 el municipi disposa d´una deixalleria, que forma part de la Xarxa comarcal, per als seus habitants, on s´admeten residus especials, aparells elèctrics i electrònics, voluminosos, ferralla i runes d´obres menors. Aquesta minideixalleria està adherida al mercat de segona mà, un espai en el qual els usuaris poden deixar objectes en bon estat per tal que d´altres els puguin reutilitzar.


La manca de precipitacions provoca el descens de papallones al Baix Empordà • Ràdio Capital de l'Empordà\nUn equip de voluntaris del programa de Seguiment d’Ocells Comuns a Catalunya i del Butterfly Monitoring Scheme a Catalunya han comprovat que els ocells i les papallones pateixen la sequera des del punt de vista fisiològic i ecològic. Conseqüentment, el nombre de papallones s’ha anat reduïnt substancialment al Baix Empordà per la manca de precipitacions.\nAquest estudi, que ha estat publicat per la revista científica Scientific Reports i que ha comptat amb el suport de l’Institut Català d’Ornitologia i del Museu de Ciències Naturals de Granollers, desmenteix que l’augment de les temperatures sigui la causa d’aquest descens, i ho atribueix a la falta de pluja. Aquest projecte s’ha dut a terme entre el 2002 i el 2016 i ha tingut presents les dues variables per comprovar quina incidència ha tingut sobre el nombre d’ocells i papallones arreu del territori català.\nEl mètode d’observació, com ha explicat el Diari de Girona, es basa en l’observació una vegada a la setmana durant 30 setmanes seguides a l’any de les papallones. Les papallones, que no tenen una esperança de vida massa gran, pateixen sobretot en les zones seques, com l’Alt i el Baix Empordà. Per contra, els ocells acostumen a saber-se adaptar més a la manca de recursos d’aigua. El resultat de tot plegat és que s’està perdent biodiversitat.\nArticle anteriorLa nova edició de la Fira de la Gamba de Palamós vol superar els 250 kg de l’any anterior\nArticle següentDomini de l’ambient pre-estiuenc


Disposar d’informació és essencial per a la presa de decisions i la realització d’anàlisis tècnics tant al camp de la recerca com al món de l’empresa, el sector públic o el tercer sector. Processar la gran quantitat de dades de què disposem actualment requereix una gran inversió de temps, a més de coneixements avançats en el tractament de dades i en software especialitzat.\nPer ajudar als nostres clients a transformar les dades en informació útil, KSNET posa a la seva disposició els següents serveis:\nDisseny de bases de dades: A KSNET assessorem als nostres clients sobre com dissenyar les seves bases de dades per tal d’optimitzar el procés d’anàlisi d’informació. Tant les empreses com l’administració pública i el tercer sector poden tenir a la seva disposició una gran quantitat de dades. Tanmateix, el disseny adequat d’una base de dades comporta certes dificultats, com la selecció de les variables d’interès o la sistematització d’informació qualitativa.\nConstrucció i manteniment de bases de dades: A KSNET construïm i mantenim actualitzades les bases de dades que requereixin els nostres clients, ja sigui amb informació de fonts primàries com secundàries (INE, OCDE, PISA, etc). Treballem tant amb dades internacionals, nacionals, o regionals, com amb dades locals o microdades i estem especialitzats en el tractament de grans bases de dades o big data.\nExplotació de bases de dades: A KSNET som experts en l’explotació i anàlisi de dades. Entre les eines que utilitzem per a extreure el major rendiment de la informació disponible destaquen els estadístics descriptius, els anàlisis economètrics i diversos elements per a la visualització de les dades que van des de infografies a mapes estàtics i dinàmics.


La monarquia en diferents civilitzacions[modifica]\nLa monarquia en la civilització occidental[modifica]\nLa posterior descomposició de l'Imperi Carolingi va propiciar, en bona part de l'Europa Occidental, diferents formes de monarquia feudal, mentre que en altres zones sorgien repúbliques, ciutats lliures o estats eclesiàstics. A l'Europa Central, una sèrie de dinasties germàniques recreava successives versions de l'Imperi, alhora que a l'Europa Oriental pervivia l'Imperi Bizantí, ambdós oscil·lant entre la teocràcia i el cesarpapisme, mentre que l'assentament dels pobles eslaus va concloure en la formació d'altres regnes.\nSituació actual de les monarquies[modifica]\n↑ 04-2008 + eeuu_ya_no_es_gigante_imprescindible, noticia_2img, 68,68,17064. EUA ja no és el gegant imprescindible, en Negocios.com, 02.04.2008, consultat l'11 de juny de 2008: L'autoritarisme sembla inherent als "petroestats", que s'independitzen econòmicament dels seus ciutadans al no necessitar dels seus impostos per a finançar ... A 100 dòlars el barril, el valor de les reserves provades de cru dels països exportadors de petroli és de 104 bilions de dòlars, una xifra equivalent al valor conjunt de totes les accions i bons cotitzats en les borses del món. Uns 48 bilions pertanyen als països membres del Consell de Cooperació del Golf (Aràbia Saudita, Qatar, Oman, Kuwait, Bahrain i els Emirats Àrabs Units ).\nObtingut de «https://ca.wikipedia.org/w/index.php?title=Monarquia&oldid=21336984»\nLa pàgina va ser modificada per darrera vegada el 17 juny 2019 a les 12:55.


El PSM vol que una fundació, participada per Voltor i l’OCB, gestioni la recepció d’emissions en català\nAntoni Alorda assegura que “és un contrasentit que Umbert sigui la màxim responsable de gestionar la recepció dels senyals de TV3, Canal 9 i la resta de ràdios i televisions que emeten en català".\nEl PSM considera que la recepció dels senyals de ràdio i de televisió que emeten en llengua catalana hauria d’estar gestionada per una fundació que, necessàriament, hauria d’estar participada per l’associació Voltor i l’Obra Cultural Balear, que han estat les entitats que han desenvolupat aquesta funció des de les primeres emissions de TV3 fins a la signatura del conveni, el 16 de febrer del 2005, entre el govern de Jaume Matas i l’anterior executiu català en virtut del qual es traspassava aquesta funció al recent creat Ens Públic de Ràdio Televisió.\nAntoni Alorda, diputat del PSM al Parlament de les Illes Balears, assegura que “és un contrasentit que la directora general d’Ens Públic, Maria Umbert, sigui la màxim responsable de gestionar la recepció dels senyals de TV3, Canal 9 i la resta de ràdios i televisions que emeten en català. Umbert considera que aquest canals són competidors directes d’IB3 i no és d’esperar que contribueixi al manteniment ni a la millora de la seva recepció. “A més”, afegeix el dirigent del PSM, “Umbert mantén prejudicis contra la televisió en llengua catalana i, per tant, no és la persona més indicada per gestionar-la. En aquest sentit, el diputat nacionalista posa com a exemple els desplaçaments de freqüència de Canal 33, sense cap mesura per pal·liar-ne els efectes o la retransmissió dels partits de futbol de la primera divisió “que han deixat als ciutadans de les Illes Balears sense poder veure els partits de futbol en català”.\nAlorda insisteix que l’article 30 de la llei de normalització lingüística obliga al Govern de les Illes Balears a fer les gestions necessàries per a facilitar als ciutadans de les Illes Balears la recepció d’emissions de televisió en llengua catalana depenents d’altres comunitats autònomes; mentre que el PP està obsessionat en fer escollir entre IB3 i TV3, obviant que les cadenes més vistes són totes en llengua castellana.\nEl diputat del PSM anuncia que presentarà esmenes als pressupostos de la CAIB per tal d’incloure la creació de la Fundació i per assignar-li les partides pressupostàries destinades a la gestió i el manteniment dels senyals de ràdio i televisió en llengua catalana.\nFinalment, Antoni Alorda destaca el paper històric que han jugat l’OCB i Voltor en la recepció dels canals de ràdio i televisió en llengua catalana, en la gestió del repetidor d’Alfàbia i en les múltiples campanyes de conscienciació i reivindicació i recorda que “ja en el seu moment, des del PSM ens oposàrem a l’acord signat entre el Govern i la Generalitat, que deixava de banda aquestes entitats i atorgava la recepció d’aquests canals a IB3”.


El Madrid rep un Màlaga en crisi\nEl València prepara un nou assalt al lideratge amb els matalassers\nEl Reial Madrid rep avui en el Bernabeu el Màlaga amb la idea de mantenir-se una jornada més al capdavant de la taula classificatòria, mentre el València -també avui- s'enfronta a l'Atlètic de Madrid a Mestalla amb l'obligació de no cedir terreny als madridistes en la seva lluita pel títol.\nEl Madrid té, en teoria, un compromís accessible davant el Màlaga, en hores baixes després de la golejada que encaixà diumenge passat davant el València. Queiroz espera comptar amb Ronaldo, baixa a la Copa per febre i més difícil ho tindrà amb Figo, qui s'hagué de retirar lesionat davant el Sevilla dimecres passat. Els andalusos assagen un sistema nou per mesurar-se als galàctics.\nEl València també es pot quedar sense un home important, ja que Aimar continua amb el tendó d'aquil·les inflamat. El tècnic Rafa Benítez optarà per Mista i Oliveira com a parella d'atac. En els matalassers, sense la figura Fernando Torres, la confiança està dipositada en la parella Ibagaza-Jorge.\nL'Albacete, que ha perdut força en les darreres jornades, rep el tercer classificat, el Deportivo. Els gallecs acudeixen a puntuar amb les baixes de Duscher i Sergio. Irureta provà Scaloni com a acompanyant de Mauro Silva.\nOsasuna, en zona UEFA intentarà donar un ensurt al Barça, equip alleugerit després del 5-0 a l'Albacete. Alfredo substituirà el sancionat Pablo García en el quadre navarrès i en l'equip de Rijkaard tornarà el defensa Carles Puyol després de la seva lesió.\nEl Celta, embolicat en problemes de disciplina, aparcarà els debats per intentar sortir de la zona perillosa davant la visita del Vila-real. Antic té els dubtes de Berizzo, Vagner i Pinto i ha recuperat Jesuli. Els de Floro intentaran oblidar l'ensopegada a casa davant l'Espanyol. L'Athletic passarà un altre examen a casa, aquesta vegada davant el Múrcia de Toshack, i Valverde avisa que els coers poden ser perillosos. Els murcians sortiran amb el mateix sistema i onze inicial que donà bons resultats davant el Saragossa.\nEl Saragossa, amb el recent partit de Copa a les esquenes es trobarà la recuperada i llançada Reial Societat a La Romareda. L'objectiu no pot ser altre que els tres punts per sortir de la zona de descens. Racing i Betis encaren el duel de la zona mitjana. Ambdós, empatats a 29 punts, s'enfrontaran a El Sardinero. L'Espanyol somia sortir de la zona angoixant i per això haurà de guanyar el Valladolid. La jornada es tanca amb el Mallorca-Sevilla.